İkinci böyük qanun pozuntusu, - namizədlərdən biri dövlətin resurslarından öz seçki təbliğatı üçün istifadə edir. Yeni Azərbaycan Partiyasının namizədinin rayonlarda keçirdiyi görüşlər, açdığı obyektlərdən verilən reportajlar mətbuat səhifələrində təbliğat kampaniyası başlamadan onun xeyrinə səs verilməsi ilə bağlı edilən çağırışlar, - bunlar hamısı “Seçki Məcəlləsi”nin pozulması deməkdir. Bir var ki, prezidentin fəaliyyəti ilə bağlı televiziyada 30 saniyəlik informasiya verilir, bir də var ki, onun hansısa rayona səfəri barədə 30-35 dəqiqə reportaj verilir. Reportaj, artıq bu təbliğatdır. Bunu etmək olmaz, bu seçki qanunvericiliyinin kobud şəkildə pozulmasıdır.